Na temelju članka 24., stavak 1. i 2. Temeljnog kolektivnog ugovora za službenike i namještenike u javnim službama (dalje: "TKU", NN 56/22, 127/22-Dodatak I. TKU, 58/23-Dodatak II. TKU, 64/23-Odluka USRH, 65/2023-Odluka Vlade RH i 128/23-Dodatak III. TKU) i članka 16., stavak 1. i 2. Kolektivnog ugovora za djelatnost socijalne skrbi (NN 61/18, 3/19-ispravak i 60/22-Odluka Vlade RH o isplati materijalnih i nematerijalnih prava te drugih naknada za zaposlenike u djelatnosti socijalne skrbi), u skladu s člankom 259. stavak 1. Zakona o socijalnoj skrbi (NN 18/22, 46/22, 119/22, 71/23 I 156/23 dalje u tekstu: "ZSS"), temeljem prethodne suglasnosti Ministarstva rada, mirovinskoga sustava, obitelji i socijalne politike, ravnateljica Centra za odgoj i obrazovanje Velika Gorica dana 10. 01.2024. godine, raspisuje

NATJEČAJ ZA ZAPOŠLJAVANJE

Naziv radnog mjesta: stručni radnik I. vrste ( socijalni radnik/psiholog/ socijalni pedagog/edukacijski rehabilitator) – **Voditelj mjere intenzivne stručne pomoći i nadzora nad ostvarivanjem skrbi o djetetu** (intenzivni nadzor) (m/ž)

Broj traženih radnika: 5

Vrsta zaposlenja: na neodređeno, uz probni rad od šest mjeseci

Radno vrijeme: puno radno vrijeme

Način rada: 2 smjene

Opis poslova: provođenje mjere za zaštitu osobnih prava i dobrobiti djeteta temeljem Obiteljskog zakona pružanjem intenzivne stručne pomoći roditeljima, kada je utvrđeno da je djetetom razvoj ugrožen, a roditelji su spremni i sposobni promijeniti svoje ponašanje kako bi se spriječilo izdvajanje djeteta iz obitelji. Mjera se provodi u obitelji kroz najmanje dva susreta voditelja mjere i roditelja tjedno, a po potrebi i češće, prilikom čega se pruža pojačana pomoć, vodstvo i modeliranje odgovarajućih ponašanja roditelja, sukladno programu rada provođenja mjere intenzivne stručne pomoći i nadzora.

Stručni uvjet:

1. završen preddiplomski i diplomski sveučilišni studij, odnosno integrirani preddiplomski i diplomski sveučilišni studij socijalnog rada, psihologije, socijalne pedagogije ili edukacijske rehabilitacije ili preddiplomski sveučilišni studij socijalnog rada i diplomski sveučilišni studij socijalne politike u Republici Hrvatskoj ili mu je priznata inozemna stručna kvalifikacija za obavljanje regulirane profesije u skladu s propisima kojima se regulira djelatnost socijalnog rada, psihologije, socijalne pedagogije ili edukacijske rehabilitacije i odobrenje za rad nadležne komore

2. odobrenje za rad nadležne Komore

3. položen stručni ispit ili primjena iznimke iz članka 258. stavak 2. ZSS-a

4. najmanje godinu dana radnog iskustva na odgovarajućim poslovima u struci

5. vozačka dozvola B kategorije – aktivan vozač

6. nepostojanje zapreke iz članka 261. ZSS-a

Prije sklapanja ugovora o radu s izabranim kandidatom, poslodavac će po službenoj dužnosti provjeriti vjerodostojnost diplome izabranog kandidata te nepostojanje zapreke iz članka 261. ZSS-a.

Po primitku u radni odnos, stručni radnik je obavezan sudjelovati i završiti dodatni standardizirani program stručnog usavršavanja za voditelja mjere intenzivne stručne pomoći i nadzora nad ostvarivanjem skrbi o djetetu prije početka rada s obiteljima te će navedeni program stručnog usavršavanja biti osiguran od strane poslodavca.

Naziv radnog mjesta: **Obiteljski suradnik** (m/ž)

Broj izvršitelja: 2

Vrsta zaposlenja: na neodređeno, uz probni rad od tri mjeseca

Radno vrijeme: puno radno vrijeme

Način rada: 2 smjene

Uvjeti za obavljanje poslova:

* završeno srednjoškolsko obrazovanje
* vozačka dozvola B kategorije – aktivan vozač

Opis poslova: rad s obiteljima u njihovom vlastitom domu i provođenje aktivnosti usmjeravanja i izravne podrške roditeljima radi usvajanja znanja i vještina vezano uz: stanovanje i vođenje kućanstva, usvajanje radnih navika u održavanju domaćinstva, planiranje samostalne prehrane (priprema jelovnika, nabavka namirnica, pripremanje obroka, higijena namirnica i posuđa), pravilno korištenje i održavanje kućanskih aparata, raspolaganje novcem i planiranje kućnog budžeta (prihodi, rashodi, prioriteti, štednja), osobnu higijenu i higijenske navike, praktičnu pomoć i podršku pri ostvarivanju prava na naknade i usluge u različitim sustavima, brigu o sebi i zdravlju, brigu o dobrobiti i zdravlju djece, organizaciju slobodnog vremena i druge praktične vještine

Po primitku u radni odnos, radniku će biti osigurana izobrazba za rad obiteljskog suradnika prije početka rada.

Uz vlastoručno potpisanu prijavu na natječaj (motivacijsko pismo) kandidati moraju priložiti preslike:

1. životopisa

2. dokumenta o državljanstvu

3. dokumenta o položenom stručnom ispitu ili o primjeni iznimke iz članka 258. stavak 2. ZSS-a

4. dokumenta o stečenoj stručnoj spremi i zvanju

5. važećeg odobrenja za rad nadležne Komore

6. dokumenta o podacima evidentiranim u matičnoj evidenciji Hrvatskog zavoda za mirovinsko osiguranje

ne starijeg od 30 dana od dana podnošenja prijave (E-zapis – radno pravni status ili potvrda o prijavama

na mirovinsko osiguranje, e-radna knjižica, https://gov.hr/hr/e-radna-knjizica/816,)

7. dokumenta kojim se dokazuje jednogodišnje radno iskustvo na odgovarajućim poslovima u struci

(potvrda o vrsti poslova i trajanju radnog odnosa iz čl. 130 st. 1. Zakona o radu, ugovor o radu, i sl.)

8. važeće vozačke dozvole B kategorije

Kandidati koji se pozivaju na pravo prednosti pri zapošljavanju, temeljem posebnog zakona, dužni su priložiti i svu dokumentaciju propisanu posebnim zakonom za ostvarivanje prava prednosti te navedeno pravo, u odnosu na ostale kandidate, mogu ostvariti isključivo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21) i člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužan je priložiti i sve potrebne dokaze dostupne na poveznici Ministarstva hrvatskih branitelja:

 <https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Rok za dostavu prijave s prilozima:

-15 dana od dana objave natječaja u "Narodnim novinama" za radno mjesto **Voditelj mjere intenzivne stručne pomoći i nadzora nad ostvarivanjem skrbi o djetetu**

-8od dana objave natječaja u "Narodnim novinama" za radno mjesto **Obiteljski suradnik**

Nepotpune i nepravodobne prijave neće se razmatrati.

Obavijest o izboru kandidata bit će objavljena na web. str.: www. czoo-velikagorica.hr u roku od 15 dana od dana isteka roka za dostavu prijava.

Sukladno odredbama Uredbe EU 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i slobodnom kretanju takvih podataka, prijavom na natječaj kandidat daje privolu za prikupljanje i obradu osobnih podataka navedenih u prijavi na natječaj te dostavljenoj dokumentaciji, u svrhu provedbe natječaja. Prijavom na natječaj kandidati su suglasni sa objavom osobnih podataka (ime i prezime) na web. str. Centra za odgoj i obrazovanje Velika Gorica, u svrhu obavještavanja o rezultatima natječaja.

Vlastoručno potpisanu prijavu (motivacijsko pismo) s prilozima dostaviti na adresu: CENTAR ZA ODGOJ I OBRAZOVANJE VELIKA GORICA, ZAGREBAČKA 90, 1040 VELIKA GORICA uz naznaku : *NATJEČAJ ZA ZAPOŠLJAVANJE*